30.4.2009 Euroopa Liidu Teataja L 109/41 NÕUKOGU OTSUS, 27. aprill 2009, millega kehtestatakse seisukoht, mis võetakse ühenduse nimel toiduabi komitees vastu 1999. aasta toiduabi konventsiooni pikendamise kohta (2009/353/EÜ) EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artiklit 181 koostoimes artikli 300 lõike 2 teise lõiguga, võttes arvesse komisjoni ettepanekut ning arvestades järgmist: (1) 1999. aasta toiduabi konventsioon (edaspidi ,konvent- sioon”) sõlmiti ühenduse nimel nõukogu otsusega 2000/421/EÜ (1)) ja seda pikendati toiduabi komitee otsustega 2003., 2005., 2007. ja 2008. aasta juunis ning see kehtib kuni 30. juunini 2009. Konventsiooni edasine pikendamine ühe aasta võrra on nii ühenduse kui ka liikmesriikide huvides. Konventsiooni XXV artikli punkti b kohaselt saab pikendamine toimuda tingimusel, et samaks ajavahemikuks jääb kehtima ka 1995. aasta teraviljakaubanduse konventsioon (2). 1995. aasta teraviljakaubanduse konventsioon kehtib 30. juunini 2009 ning selle täiendav pikendamine otsustatakse rahvusvahelise teraviljanõukogu koosolekul 2009. aasta juunis. Komisjoni, kes esindab ühendust toiduabi komi- tees, tuleks seetõttu volitada sellise pikendamise poolt hääletama ON TEINUD JÄRGMISE OTSUSE: Ainus artikkel Ühenduse seisukoht toiduabi komitees on hääletada selle poolt, et 1999. aasta toiduabi konventsiooni pikendatakse ühe aasta võrra, tingimusel et 1995. aasta teraviljakaubanduse konvent- sioon jääb jõusse samaks ajavahemikuks (s.t 30. juunini 2010). Komisjon on volitatud seda seisukohta väljendama toiduabi komitees. Luxembourg, 27. aprill 2009 Nõukogu nimel eesistuja A. VONDRA (?) EÜT L 163, 4.7.2000, lk 37. (2?) EÜT L 21, 27.1.1996, lk 49.